Gareth Carter ຊາວອັງກິດຢູ່ສະວີເດັນ ທີ່ຫລົງຮັກ ປະເທດລາວ
Gareth ເວົ້າວ່າສຳລັບຂ້ອຍແລ້ວ ການທີ່ໄດ້ເຮັດສິ່ງທີ່ດີໆ ໃຫ້ລາວນັ້ນ ແມ່ນຖືວ່າເປັນກຽດຢ່າງສູງສຸດໃນຊີວິດ. ລາວເປັນປະເທດນຶ່ງທີ່ຂ້ອຍມັກທີ່ສຸດໃນໂລກ.
ໃນສອງອາທິດທີ່ແລ້ວນີ້ທາງລາຍການຊີວິດຊາວລາວໃນ ຕ່າງແດນຂອງ VOA ໄດ້ນຳການສຳພາດກັບສອງໜຸ່ມ ລອງ ວາງແລະໄຊສະຫວາດ ຊຶ່ງເປັນຜູ້ນຳພາທີມເຕະບານຂອງໂຮງຮຽນສອນພາສາອັງກິດ ທີ່ແຂວງຊຽງຂວາງ ປະເທດລາວໄປແລ້ວ ແລະຄໍ່າຄືນນີ້ ຜູ້ອຸບປະຖຳລາຍໃຫຍ່ ທ່ານ Gareth Carter ຊາວອັງກິດທີອາໄສຢູ່ສະວີເດັນ ໄດ້ມາໂອລົມກັບ VOA ກ່ຽວກັບການປະກອບສ່ວນ ຂອງຜຸ້ກ່ຽວທີ່ເຮັດໃຫ້ກຸ່ມເຍົາວະຊົນເຕະບານຂອງໂຮງຮຽນ English Development School ແຂວງຊຽງຂວາງຂອງລາວໄດ້ມີໂອກາດເຂົ້າແຂ່ງຂັນໃນງານມະຫະກຳການ ເຕະບານເຍົາວະຊົນ (Gothia Cup) ທີ່ໃຫ່ຽທີ່ສຸດຂອງໂລກ ທີ່ສະວີເດັນ ເຊີນທ່ານອ່ານບົດຄວາມບາງສ່ວນຂອງການສຳພາດໄດ້ເລີຍແລະກະລຸນາຫາທາງຮັບ ຟັງການສຳພາດທັງໝົດໄດ້ດ້ວຍການກົດຮູບໂທລະໂຄ່ງໄດ້ໃນຂ້າງເທິງຂວາມືນີ້: “ຄວາມຫວັງອັນແຮງກ້າທີ່ Gareth ມີຕໍ່ປະເທດລາວແມ່ນ ວ່າ ຢາກຈະດຳເນີນເຮັດສາລະ ຄະດີກ່ຽວກັບປະເທດລາວທີ່ພໍຜູ້ ຄົນໄດ້ເບິ່ງສາລະຄະດີເລື່ອງນີ້ ຈົບແລ້ວ ຜູ້ຄົນກໍຈະຮູ້ວ່າປະ ເທດລາວຢູ່ໃສ ແລະເປັນປະ ເທດທີ່ຮັ່ງມີອຸດົມສົມບູນ ແລະ ມີວັດທະນະທໍາທີ່ສູງສົ່ງ ຊຶ່ງລາວ ກ່າວຊີ້ແຈງແລະສະຫລຸບວ່າ: “ “ມັນຈະເປັນຮູບເງົາທີ່ສວຍງາມທີ່ສຸດເລື່ອງນຶ່ງທີ່ໄດ້ຖ່າຍທຳຂຶ້ນກ່ຽວກັບປະເທດລາວ ສຸດທ້າຍນີ້ຂ້ອຍຢາກຂໍຂອບໃຈນໍາປະຊາຊົນລາວທີ່ມີຈິດໃຈສວຍງາມຮວມທັງປະເທດ ລາວນຳທີ່ເຮັດໃຫ້ຂ້ອຍໄດ້ມີປະສົບການອັນດີທີ່ສຸດແລະລ້ຳຄ່າທີ່ສຸດໃນຊີວິດແລະ ຂ້ອຍດີໃຈຫລາຍທີ່ໄດ້ມີເພື່ອນຄົນລາວຢູ່ໃນປະເທດລາວນີ້ ພວກເຮົາຂໍອວຍພອນໃຫ້ຄວາມຫວັງຂອງ Gareth ເປັນຈິງແລະສາມາດຊ່ອຍເສີມ ຂະຫຍາຍໂຄງການຂອງໂຮງຮຽນພັດທະນາພາສາອັງກິດຢ່າງຕໍ່ເນື່ອງ ແລະທາງ ລາຍການຊີວິດຊາວລາວໃນຕ່າງແດນຈະນຳເລື່ອງລາວທີ່ໜ້າສົນໃຈອື່ນໆມາສະເນີ ທ່ານອີກກະລຸນາຄອຍຕິດຕາມ